**И К О Н О М И Ч Е С К И У Н И В Е Р С И Т Е Т – В А Р Н А**

**Д О Г О В О Р**

**№ НИР- / 20.........г.**

**за научни изследвания**

* научни изследвания за приложни научни разработки в областите на науката, в които Университетът подготвя студенти и докторанти

|  |
| --- |
| **на тема:** |

Днес, 20 г., в гр. Варна между:

**Икономически университет - Варна**, с адрес на управление гр. Варна, бул. ”Княз Борис I” № 77, представляван от проф. д-р Пламен Благов Илиев - Ректор и Анета Николаева Великова – главен счетоводител, наричан за краткост в договора ВЪЗЛОЖИТЕЛЯТ от една страна

**и**

**Научния колектив**, представляван от ръководителя

|  |  |
| --- | --- |
| Име, презиме, фамилия |  |
| ЕГН |  |
| лична карта № |  |
| адрес |  |
| телефон |  |
| e-mail |  |
| факултет |  |
| длъжност |  |

наричан за краткост ИЗПЪЛНИТЕЛЯТ от друга страна, се сключи настоящият договор за провеждане на изследвания и създаване на научноизследователски продукт, както следва:

**ПРЕДМЕТ И СРОК НА ДОГОВОРА**

**Чл.1.(1)** Възложителят възлага, а изпълнителят поема задължението да извърши научни изследвания по посочената по-горе тема и да създаде научен продукт **в срок до г.**

**(2)** Научните изследвания се извършват от изпълнителя - научния колектив, като:

**1.** допълнителни членове на научния колектив се включват от ръководителя му след писмено уведомяване и съгласие на възложителя;

**2.** отпадането на членове от научния колектив става само при заявено лично желание, поради невъзможност за участие и след писмено уведомяване и съгласие на възложителя;

**3.** всички членове на научния колектив и ръководителят носят солидарна отговорност за изпълнението на договора пред възложителя.

**(3)** Изискванията към научноизследователския продукт и целите на проекта са посочени е раздел I на проекта, който е неразделна част от договора.

**(4)** Крайните и междинните срокове и етапи за провеждане на научни изследвания, видовете работи, са посочени в раздел II на проекта , който е неразделна част от договора

**ЗАДЪЛЖЕНИЯ НА СТРАНИТЕ**

**Чл. 2.** ИЗПЪЛНИТЕЛЯТ се задължава:

1. да извърши научните изследвания в определения срок по чл.1.(1) като осигури постигането на изискванията, посочени в научния план (приложение 1);
2. да публикува научните изследвания и резултатите от тях в научно издателство;
3. да предостави минимум 5 екземпляра от публикувания научен продукт на университетската библиотека.
4. след приключването на проекта да представи резултатите от изследванията на организиран от Икономически университет-Варна научен форум.

**5.** да изразходва целево и законосъобразно осигурените средства за изпълнение на работата по договора. Изпълнителят не може да използва тези средства за изпълнението на други задачи.

**6.** да посочва при публикуване и предоставяне на получените междинни и крайни резултати, че изследванията са финансирани от средствата, отпуснати целево от държавния бюджет на ИУ – Варна за научни изследвания през съответната година;

**7.** декларира, че:

**а/** използването на стари научни резултати на членовете на колектива ще бъде отразено по определен ред;

**б/** в случаите на ползване на чужди резултати ще се спазват изискванията на Закона за авторското право и сродните му права.

**8.** да уведоми възложителя не по-късно от десет дни в случай, че:

**а/** узнае за конкурентни решения, като предложи актуализиране на научния план или прекратяване на договора;

**б/** възникнат обстоятелства, които ще забавят или осуетят изпълнението на договора;

**в/** по-нататъшното изпълнение на договора е нецелесъобразно по икономически или други причини.

**9.** Отчитането на разходите по изпълнение на проекта се извършва в съответствие със Системата за финансово управление и контрол на ИУ – Варна. Отчитането на средствата по договора става в срок не по-късно от **10 декември на съответната отчетна година**.

*Ръководителят на научния колектив следи за целесъобразността и законосъобразността на изразходването на планираните средства и при преразход е длъжен да възстанови надплатеното.*

**10.** Отчетните финансови документи за извършваните разходи са:

**а/** за апаратура и оборудване - договор, фактура и приемо-предавателния протокол за доставка;

*Доставките на апаратура и оборудване се извършват централизирано по реда на Закона за обществените поръчки, на основание на представена заявка от ръководителя на научния колектив.*

**б/** за командировки в страната и чужбина - командировъчните заповеди, фактури за нощувки, фактури за гориво, билети;

*Теглене на служебни аванси за командировки в страната и изплащане на вече извършени разходи става след представяне на заповеди за командировка, издадени по установения в Университета ред.*

**в/** за разходи за труд (възнаграждения) - сключените граждански договори /договори за изработка/ с предложените от ръководителя на научния колектив външни изпълнители /физически лица, включени в научния колектив/, хонорарни сметки за изплатените суми, отчетите по тези договори и протоколи за приемане на възложената работа;

*Възнаграждения се изплащат след инициатива (доклад) от ръководителя на научния колектив до Ректора и сключване на договор с предложения изпълнител. Изплащането на сумата на изпълнителя става от касата на Университета в брой или по банковата сметка на изпълнителя по конкретния договор.*

**г/** за информационни продукти – фактури за доставка;

**д/** за материали, книги, външни услуги, други – договори и/или фактури за доставка (услуга);

*Закупуването на материали (химикали, стъклария, канцеларски и офис материали, информационни продукти и носители и т.н.) става САМО от доставчиците, с които Университетът има сключени договори след проведени процедури по Закона за обществените поръчки. Плащането може да се извършва в брой (до 300 лева) или по банков път. При всички случаи на плащане в брой е необходим и касов бон.*

**11.** Фактурите по договорите за научни изследвания трябва да са издадени от доставчиците (изпълнителите) на името на Икономически университет - Варна, ИН 0000 83 619, ИН по ДДС: BG 000083619, адрес: гр. Варна, бул. “Княз Борис I” № 77, МОЛ: Пламен Илиев.

**Чл. 3.** ВЪЗЛОЖИТЕЛЯТ се задължава:

**1.** да осигури предвидените в този договор средства за извършване на научните изследвания;

**2.** да приема получените резултати съгласно научния план и работната програма;

**3.** да вземе мерки в срок от 15 дни при уведомяване от изпълнителя за нови обстоятелства и пречки по чл. 2, т. 8;

**4.** да приеме и заприходи като собствени дълготрайните материалните активи /ДМА/, оборудването и апаратурата, закупени със средства по този договор. До приключване на разработката дълготрайните материални активи се ползват от научния колектив по договора, след което с тях се разпорежда възложителят.

**КОНТРОЛ, РЕД ЗА ПРЕДАВАНЕ И ПРИЕМАНЕ И ПРАВА ВЪРХУ ПРОДУКТИТЕ**

**Чл. 4.** Възложителят има право да проверява изпълнението на договора по всяко време без да пречи на изпълнителя и да се намесва в организацията и извършването на научните изследвания.

**Чл. 5.** Изпълнителят:

**1.** е длъжен да осигури на възложителя свободен достъп до всички помещения, лаборатории, оборудване, материали, документи и други, които са свързани с изпълнението на работната програма по договора;

**2.** е длъжен да даде на възложителя необходимите разяснения, справки, отчети и други материали, отразяващи изпълнението на договора и хода на работата по него;

**3.** отчита пред възложителя етапите и междинните резултати в срокове и по реда, посочени в работната програма, изготвя и представя в съответните срокове шестмесечни и годишни отчети.

**Чл.6.(1)** Възложителят е длъжен да се произнесе по приемането на резултатите в 30-дневен срок след предаването или отчитането им, а в случаите на особена сложност - в срок от 45 дни, за което уведомява изпълнителя.

**(2)** Процедурата за приемане на научните резултати е съгласно Наредба № 3 от 27.11.2015 г. за условията и реда за планиране, разпределение и разходване на средствата, отпускани целево от държавния бюджет за присъщата на висшите училища научна или художествено-творческа дейност и Правила на ИУ-Варна.

**Чл.7.(1)** Възложителят може:

**1.** да приеме резултатите без забележки;

**2.** да приеме резултатите при условие за отстраняване на констатирани недостатъци или за допълване в определения от него срок, но не повече от 30 дни;

**3.** да откаже приемането на отчета и да даде срок по-дълъг от 30 дни за довършване или поправяне на съществените, но отстраними недостатъци;

**(2)** В случаите по ал.1, точка 2, изпълнителят е длъжен да представи за одобрение от възложителя конкретна програма за отстраняване на недостатъците в срок не по-дълъг от 30 дни.

**(3)** Предаването и приемането се документира чрез подписване на двустранен протокол - декларация, с който се уреждат въпросите относно съхранението и по-нататъшното използване на научния продукт.

**ПЛАЩАНИЯ И НЕУСТОЙКИ**

**Чл.8.(1)** За провеждане на научните изследвания и постигане на резултатите възложителят осигурява на научния колектив:

1. Обща глобална сума на финансовите средства в размер на /словом и цифром/

|  |
| --- |
| **лева** |

2. От тях, финансови средства за календарната ............. г. в размер на /словом и цифром/

|  |
| --- |
| **лева** |

**(2)** Средствата по чл. 8, ал.1, се осигуряват от възложителя на научния колектив след писмено искане за извършване на разход и приложена заявка за поемане на задължение по образец на ИУ – Варна от страна на изпълнителя, подписани от ръководителя на колектива.

**(3) Средствата по чл. 8, ал. 1, т. 2 се изразходват в пълен размер в рамките на 20…. година. (текущата година)**

**(4)** Отчитането на средствата по ал. 1, т. 2 става до 10 декември на текущата година.

**(5) Не се допуска изразходване на средства, предвидени в чл. 8, ал. 1, т. 2 в рамките на 20......г. (следващата година)**

**Чл.9.(1)** Средствата се изразходват съгласно план-сметката за текущата година, изготвена от ръководителя на проекта, който носи отговорност за целесъобразността на разходите.

**(2)** Разпределението на плащанията в рамките на средствата по договора по етапи, междинни резултати и видове работи е посочено в раздел II и раздел III на проекта.

**Чл.10.(1)** За закъснение при предаване на резултатите, съгласно работната програма, изпълнителят заплаща на възложителя неустойка по 0,5 % на ден върху цената на договора.

**(2)** При неизпълнение на договорните задължения, неизправната страна дължи на изправната обезщетение в размер на законната лихва по ПМС. № 426 от 18 декември 2014 г. за определяне размера на законната лихва по просрочени парични задължения върху стойността на договора, както и причинените щети и пропуснати ползи от неизпълнението. Когато размерът на причинените вреди и пропуснатите ползи е по-голям от обезщетението, дължи се и разликата до по-голямата сума.

**ИЗМЕНЕНИЕ И РАЗВАЛЯНЕ НА ДОГОВОРА**

**Чл.11.(1)** Договорът може да бъде изменен по срокове, показатели, цена и други условия, чрез сключване на писмено споразумение / анекси / между страните.

**Чл.12.** Възложителят може да развали договора в случай, че изпълнителят:

**1.** закъснее с повече от 30 дни при предаване на резултатите или ако не е спазен уговорения по общо съгласие допълнителен срок за предаване;

**2.** предаде проекта с неотстраними недостатъци или не отстрани недостатъците в допълнителния срок по чл. 7 буква “б” и “в”;

**3.** не постигне крайните резултати или постигнатите резултати не съответстват на договорените.

**Чл.13.** Изпълнителят може да развали договора в случай, че възложителят:

**1.** не осигури средствата по договора, съгласно работната програма за завършени и приети резултати;

**2.** не окаже предвиденото в договора съдействие, след като бъде предупреден писмено.

**Чл. 14.** Когато изпълнителят не изпълни задължението си поради причина, за която не отговаря, възложителят може да развали договора или да даде нов срок за изпълнение.

**Чл.15.(1)** Когато договорът е развален по вина на изпълнителя, той е длъжен да възстанови на възложителя всички предоставени му средства;

**(2)** Развалянето на договора се документира с подписването на двустранен “протокол за прекратяване”, в който задължително се вписват причините за прекратяване на договора и наложената санкция.

**Чл.16.** В случай на финансови затруднения на възложителя, договорът се разваля или се спира действието му чрез подписване на анекс.

**ЗАКЛЮЧИТЕЛНИ РАЗПОРЕДБИ**

**§ 1. (1)** Този договор осигурява правата и задълженията по разходите за проекта само за срока на действието си.

**(2)** Последващо финансиране се извършва при следните условия:

**а/** след одобрение на посочените за отчетния период резултати;

**б/** гарантирани финансови възможности на възложителя;

**в/** сключване на допълнително споразумение.

**§ 2.** За всички неуредени в този договор въпроси, се прилагат общите разпоредби на действащото българско законодателство**.**

**Неразделна част от договора е одобреното проектно предложение (проекта)**

Този договор се сключи в три еднообразни екземпляра, от които два за възложителя – ИУ – Варна и един – за изпълнителя.

|  |  |
| --- | --- |
| **ВЪЗЛОЖИТЕЛ:** | **ИЗПЪЛНИТЕЛ:** |
|  |  |
| **РЕКТОР:** | **Ръководител на научния колектив: …………………** |
| **Проф. д-р Пламен Илиев** | */имена/* |
|  |  |
| **Главен счетоводител:** |  |
| **Анета Великова** |  |